মিনিয়েচার দুর্গার চাহিদা বর্তমানে তুঙ্গে, কী বলছেন কৃষ্ণনগরের এই শিল্পীরা?

নদিয়া: পাড়ায় পাড়ায় এখন থিমের পুজোই (Theme Puja) মূল আকর্ষণ। থিমের মণ্ডপের সঙ্গে মিলিয়ে প্রতিমাতেও চাই থিমের ছোঁয়া। তবে চূড়ান্ত সময়ে পুজো হয় সাবেকি দুর্গা (Durga Puja 2025)প্রতিমাতেই। তাই বর্তমানে ক্রমশ চাহিদা বাড়ছে মিনিয়েচার দুর্গার (Miniature Durga)।

কৃষ্ণনগর (Krishnanagar) রথতলার শিল্পীরা এখন এই ছোট দুর্গা প্রতিমা গড়তেই ব্যস্ত। মাম্পিটাল সহ একাধিক শিল্পী দিনরাত এক করে তৈরি করছেন নানারকমের ক্ষুদ্রাকৃতির দুর্গা প্রতিমা। ছোট হলেও এই প্রতিমার সাজসজ্জা থেকে শুরু করে রঙের ছোঁয়া—সবেতেই নজর কেড়ে নিচ্ছে শিল্পীদের দক্ষতা।

আরও পড়ুন: পুজোর মুখে বড় ধাক্কা! বাগনানে পদ্মফুল চাষিদের কী অবস্থা?

শিল্পীদের দাবি, এবছর আগের বছরের তুলনায় অর্ডার অনেক বেশি। তবে খামখেয়ালি আবহাওয়ার কারণে মাঝে মাঝে কাজ ব্যাহত হয়েছে। বৃষ্টিতে মাটি শুকোতে না পারায় দেরি হয়েছে কাজ শেষ করতে। তবুও চাহিদার চাপ মেটাতে দিনরাত পরিশ্রম চালিয়ে যাচ্ছেন তারা।

রথতলার এক শিল্পীর কথায়, “এবার মিনিয়েচার দুর্গার চাহিদা সত্যিই অনেক। ছোট হলেও এই প্রতিমার কাজ করতে সময় এবং খরচ দুটোই প্রয়োজন। তবে এত চাহিদা থাকায় আমরা খুশি।”

অর্থনৈতিকভাবে কিছুটা সুরাহা হবে বলে আশাবাদী শিল্পীরা। পূজোর আগে কৃষ্ণনগরের রথতলা এখন কার্যত ব্যস্ততার কেন্দ্র।

দেখুন আরও খবর: